Diari Oficial de la Generalitat Valenciana


Sumari del DOGV 3385, del 02-12-1998 (1998/9977)

RESOLUCIÓ de 9 de novembre de 1998, del director general de Personal, de la Conselleria de Cultura, Educació i Ciència, per la qual es convoca procediment d'acreditació per a l'exercici de la direcció dels centres docents públics de l'àmbit de gestió de la Conselleria de Cultura, Educació i Ciència de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3385

Data del DOGV
:   02-12-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/9977


Data del document
:   09-11-1998

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 9 de novembre de 1998, del director general de Personal, de la Conselleria de Cultura, Educació i Ciència, per la qual es convoca procediment d'acreditació per a l'exercici de la direcció dels centres docents públics de l'àmbit de gestió de la Conselleria de Cultura, Educació i Ciència de la Generalitat Valenciana. [1998/M9977]
  
La Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, que estableix un nou sistema per a l'elecció dels directors del centres docents, va ser desenvolupada pel Reial Decret 2.192/1995, de 28 de desembre, que és de caràcter supletori per a les comunitats autònomes que es troben en el ple exercici de les competències educatives.
  
Per Ordre de 26 de febrer de 1997, de la Conselleria de Cultura, Educació i Ciència, es regula l'acreditació per a l'exercici de la direcció en els centres docents públics de l'àmbit de gestió d'aquesta conselleria, i a més conté les normes generals per a la realització de convocatòries anuals a fi que els professors amb destinació en l'àmbit de gestió d'aquesta conselleria, que així ho desitgen, puguen ser acreditats per a l'exercici de la direcció, a l'efecte de participar en les eleccions que a aquest fi es convoquen.
  
En virtut de la disposició setena de l'Ordre de 26 de febrer de 1997, aquesta Direcció General de Personal, a proposta conjunta de la Direcció General d'Ordenació i Innovació Educativa i Política Lingüística i de la Direcció General de Centres Docents, ha resolt convocar el procediment d'acreditació per a l'exercici de la direcció en centres docents públics de l'àmbit de gestió de la Conselleria de Cultura, Educació i Ciència, d'acord amb les bases següents:
  
Primera. Normes generals
  
1.1. Es convoca procediment d'acreditació per a l'exercici de la direcció en centres docents públics de l'àmbit de gestió de la Conselleria de Cultura, Educació i Ciència a què fa referència la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, i l'Ordre de 26 de febrer de 1997, de la Conselleria de Cultura, Educació i Ciència.
  
1.2. En aquest procediment serà d'aplicació
  
- La Llei Orgànica 1/1990, de 3 d'octubre, d'Ordenació General del Sistema Educatiu.
  
- La Llei Orgànica 9/1995, de 20 de novembre, de la Participació, l'Avaluació i el Govern dels Centres Docents.
  
- La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
- L'Ordre de 26 de febrer de 1997, de la Conselleria de Cultura, Educació i Ciència, per la qual es regula l'acreditació per a l'exercici de la direcció en el centres docents públics.
  
- El Reial Decret 2.192/1995, de 28 de desembre, supletòriament respecte de l'Ordre de 26 de febrer de 1997, i les altres disposicions d'aplicació general, i també el que disposa aquesta convocatòria.
  
1.3. Conformement estableix l'Ordre de 26 de febrer de 1997, de la Conselleria de Cultura, Educació i Ciència, el procediment constarà de les fases següents:
  
Primera fase. Consistirà en la comprovació que els aspirants compleixen el requisit de formació o titulació establit en l'article 8 de l'Ordre de 26 de febrer de 1997, conformement estableix l'annex II d'aquesta resolució.
  
Segona fase. Consistirà en la valoració del treball previ desenvolupat en l'exercici dels càrrecs corresponents als òrgans unipersonals de govern o de la tasca docent desenvolupada a l'aula, en tasques de coordinació pedagògica, així com, si s'escau, en funcions d'organització, gestió i participació en òrgans de govern.
  
Segona. Requisits de participació
  
2.1. Ser funcionari de carrera, en situació de servei actiu, dels cossos o escales a què fa referència la Llei Orgànica 1/1990, de 3 d'octubre.
  
2.2. Tenir destinació en un centre docent dependent de l'àmbit de gestió de la Conselleria de Cultura, Educació i Ciència de la Generalitat Valenciana.
  
2.3. Mantenir, fins a la resolució del present procediment, tots els requisits generals exigits per a l'ingrés en la funció pública docent.
  
2.4. No haver estat acreditat per a l'exercici de la direcció pel procediment establit en la disposició transitòria tercera de la Llei Orgànica 9/1995, de 20 de novembre, ni haver obtingut una acreditació per a l'exercici de la direcció per altres administracions educatives amb competències.
  
Tercera. Sol·licituds
  
3.1. Forma
  
Els qui desitgen prendre part en aquest procediment hauran de fer-ho constar en la instància que s'haurà d'ajustar al model que es recull en l'annex I d'aquesta resolució.
  
3.2. Termini de presentació
  
El termini de presentació de les sol·licituds serà de 20 dies hàbil a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
3.3. Lloc de presentació
  
Les sol·licituds s'adreçaran, juntament amb la resta de la documentació a què al·ludeix l'apartat 3.4, a la Direcció Territorial de Cultura i Educació a la qual pertanya el centre on realitze serveis la persona sol·licitant, i hauran de presentar-se als registres de les esmentades direccions territorials o a les oficines a què fa referència l'article 38.4 de la Llei de Règim Jurídic de les Administracions Públiques i del Procediment Administratiu Comú. En el cas de presentar la sol·licitud en una oficina de Correus, haurà de fer-se en sobre obert perquè la instància siga datada i segellada pel funcionari de Correus abans de ser certificada.
  
3.4. Documentació
  
Els aspirants acompanyaran, juntament amb la instància, la documentació següent:
  
a) Fotocòpia del document nacional d'identitat.
  
b) Documentació acreditativa del requisit de formació o titulació, segons es detalla en l'annex II, a què fa referència l'apartat 5.1 d'aquesta resolució o, si escau, còpia confrontada de la certificació a què fa referència la base 5.2.
  
c) Per a la valoració del treball previ desenvolupat per l'exercici de la funció directiva, hauran d'aportar la certificació del centre en què s'especifique el càrrec i el temps de realització d'aquest.
  
d) Per a la valoració per l'exercici de la tasca docent, hauran d'aportat certificació del centre en la qual s'especifique que forma part del claustre de professors.
  
Quarta. Comissions d'acreditació
  
4.1. D'acord amb el que estableix la disposició 2.1 de l'Ordre de 26 de febrer de 1997, els membres de les comissions d'acreditació seran designats pel director territorial de Cultura i Educació corresponent a l'inici de cadascun dels procediments que es desenvolupen en aquesta matèria, i el seu mandat acabarà amb la conclusió del procediment per al qual hagen siguts nomenats. Per a cadascun del vocals de les comissions serà nomenat un vocal suplent, que actuarà en substitució del vocal titular prèvia autorització del president de la comissió, en els supòsits disposats en les normes vigents.
  
4.2. La constitució, les actuacions, l'abstenció i la recusació dels membres de les comissions d'acreditació es regiran, en tot allò que els siga d'aplicació, per allò que s'estableix des de l'article 22 fins a l'article 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.3. Funcions de les comissions d'acreditació. Les comissions d'acreditació tindran encomanades, entre d'altres, les funcions següents:
  
- La comprovació del requisit a què fa referència la fase primera, que s'al·ludeix en l'apartat 5.1 d'aquesta convocatòria.
  
- Emetre la resolució provisional dels aspirants que complisquen el requisit de la fase primera, resoldre les reclamacions presentades i elevar a definitiva l'esmentada resolució.
  
- Sol·licitar de la inspecció educativa les certificacions de valoració a què fa referència la segona fase, indicades en l'apartat 5.3.2 d'aquesta convocatòria.
  
- Elaborar les relacions dels professors que superen les dues fases i publicar-les als llocs corresponents.
  
Cinquena. Desenvolupament del procediment
  
Aquest procediment constarà de dues fases:
  
5.1. Primera fase. Aquesta fase consistirà a comprovar, per part de les comissions d'acreditació, que els aspirants compleixen, almenys, un dels requisits de formació o titulació establits en l'article 3.2-a) del Reial Decret 2.192/1995, de 28 de desembre, segons es determina a continuació:
  
5.1.1 Requisit de formació. Els aspirants que hi al·leguen estar en possessió del requisit a què fa referència aquesta primera fase per mitjà de la formació hauran de justificar documentalment, en la forma indicada en l'annex II d'aquest resolució, que han realitzat activitats de formació específicament destinades a aquesta finalitat, i aquestes hauran de complir els requisits següents:
  
a) Tenir una durada mínima de 70 hores.
  
b) Incorporar en el seu contingut els aspectes fonamentals del sistema educatiu, de l'organització i funcionament dels centres educatius i del paper dels equips directius en els centres docents.
  
c) Haver estat organitzades per la Conselleria de Cultura, Educació i Ciència, pel Ministeri d'Educació i Ciència o per una altra administració educativa, que es trobe en el ple exercici de les seues competències educatives, bé siga directament o bé siga mitjançant convenis de col·laboració establits amb les universitats o amb altres entitats.
  
5.1.2 Requisit de titulació. Els aspirants que hi al·leguen estar en possessió del requisit a què fa referència aquesta primera fase per mitjà de la titulació hauran de justificar documentalment, en la forma indicada en l'annex II d'aquesta resolució, que estan en possessió d'alguna de les titulacions que s'indiquen tot seguit:
  
a) Llicenciat en Pedagogia.
  
b) Doctors, llicenciats o diplomats que hagen cursat, almenys, 12 crèdits relacionats amb l'organització i la gestió de centres educatius o amb l'administració educativa.
  
c) Títols de postgrau la durada i els continguts dels quals s'ajusten al que estableix l'apartat 5.1.1 d'aquesta resolució.
  
5.2. A aquests efectes, els aspirants podran fer valer la certificació expedida per les comissions d'acreditació de convocatòries anteriors que, ajustada al model de l'annex I de l'Ordre de 26 de febrer de 1997, siga acreditativa de les circumstàncies que motiven la superació d'aquesta primera fase, d'acord amb el que preveu la disposició vuitena de l'esmentada ordre, en aquest cas la comissió d'acreditació que actue en aquesta convocatòria procedirà directament a la valoració per la segona fase de què consta aquest procediment.
  
5.3. Les comissions d'acreditació, una vegada comprovat quins aspirants compleixen el requisit establit en la primera fase d'aquest procediment, faran pública la resolució provisional, en la qual s'aprovarà la relació d'aspirants que han demostrat complir l'esmentat requisit, als taulers d'anuncis de les direccions territorials.
  
Contra aquesta resolució, els interessats podran presentar reclamacions en el termini de cinc dies naturals, a partir de l'endemà de la seua exposició, adreçades al president de la comissió i hauran de presentar-se en les mateixes direccions on hagueren sigut exposades les llistes.
  
Les comissions d'acreditació, examinades les reclamacions presentades, elaboraran la llista definitiva de professors que compleixen el requisit d'aquesta primera fase, els quals, d'acord amb el que estableix la disposició 8.1 de l'Ordre de 26 de febrer de 1997, passaran a la segona fase.
  
5.4. Segona fase. Aquesta fase consistirà en la valoració del treball previ desenvolupat en l'exercici dels càrrecs corresponents als òrgans unipersonals de govern o de la tasca docent desenvolupada a l'aula, en tasques de coordinació pedagògica, i també, en aquest cas, en funcions d'organització, gestió i participació en òrgans de govern i s'aplicarà als funcionaris docents que formen part durant el present curs d'un claustre de professors.
  
5.4.1. Els aspirants que estiguen exercint, en el termini de presentació d'instàncies, almenys durant un curs acadèmic, algun dels càrrecs dels òrgans unipersonals de govern a què fa referència l'article 9 de la Llei Orgànica 9/1995, de 20 de novembre, han de fer constar aquesta circumstància en la sol·licitud. A aquest efecte, també hi hauran d'afegir la certificació del centre de destinació actual comprensiva de l'esmentat exercici a la vista de la documentació que hi aporte l'interessat.
  
Els professors que sol·liciten la valoració de la segona fase mitjançant la pràctica docent, sempre que formen part d'un claustre de professors i que no ocupen un càrrec corresponent als òrgans unipersonals de govern d'un centre, hauran de fer-ho constar en el requadre corresponent de la sol·licitud de participació.
  
Els professors que estiguen exercint, en el termini de presentació d'instàncies, un càrrec directiu durant un temps inferior a un curs acadèmic o que exercisquen com a cap d'estudis adjunt, vicedirector, vicesecretari, administrador de centre de formació professional o càrrecs anàlegs, hauran d'optar en la instància entre ser valorats per l'exercici de la funció directiva, justificant-ho documentalment en tal cas en la forma indicada en el primer paràgraf, o per la seua pràctica docent.
  
5.4.2. Valoració. La valoració d'aquesta segona fase serà responsabilitat de la inspecció d'Educació de cada direcció territorial, que designarà l'inspector responsable del procés de valoració, el qual realitzarà les actuacions establides en l'Ordre de 26 de febrer de 1997, de la Conselleria de Cultura, Educació i Ciència.
  
La Direcció General d'Ordenació i Innovació Educativa i Política Lingüística, d'acord amb el que estableix la disposició addicional deu de l'esmentada Ordre de 26 de febrer de 1997, aprovarà els indicadors dels diferents aspectes objecte de valoració, i també la documentació tècnica en què es recullen els elements fonamentals del procés de valoració. Una vegada aprovats, es faran públics en les direccions territorials de Cultura i Educació en la data que es determine en la resolució de la Direcció General d'Ordenació i Innovació Educativa i Política Lingüística per la qual s'aproven.
  
Per a assolir la valoració positiva, tant per l'exercici de càrrecs corresponents a òrgans unipersonals de govern com per la tasca docent, serà necessari obtenir, almenys, 15 punts.
  
L'inspector responsable de la valoració farà arribar a l'aspirant, per correu certificat i amb justificant de recepció, l'informe final que tindrà caràcter confidencial, i hi haurà de constar la puntuació final, i també les obtingudes en cadascun dels apartats que recullen els annexos II i III, segons procedisca, dels publicats en l'Ordre de 26 de febrer de 1997.
  
En el cas de desacord amb la qualificació obtinguda, els professors podran presentar reclamació davant el cap del Servei d'Inspecció Educativa que corresponga, en el termini de 10 dies naturals des de la recepció de l'informe. Les reclamacions presentades seran resoltes en el termini de 10 dies naturals i el resultat d'aquestes serà comunicat als interessats.
  
Contra aquesta resolució es podrà interposar recurs ordinari davant el director territorial de Cultura i Educació corresponent.
  
L'inspector responsable de la valoració d'aquesta fase trametrà a la comissió d'acreditació corresponent les certificacions de la valoració obtinguda d'acord amb el model publicat en l'annex IV de l'Ordre de 26 de febrer de 1997.
  
Sisena. Resolució
  
6.1. Les respectives comissions d'acreditació elaboraran les relacions de professors que, en haver superat les dues fases del procediment, obtinguen l'acreditació per a l'exercici de la direcció.
  
Contra aquestes relacions, que es faran públiques en els llocs indicats en l'apartat 5.2, els interessats podran interposar recurs ordinari davant el director territorial de Cultura i Educació que procedisca, en el termini d'un mes a partir de l'endemà de l'exposició d'aquestes.
  
6.2. Conformement amb el que disposa la base 8.1 de l'Ordre de 26 de febrer de 1997, les comissions expediran certificacions acreditatives de les circumstàncies que han motivat la superació de la primera fase, a l'efecte que puguen fer-se valer en successives convocatòries pels professors que no superen la segona fase, ajustant-se al model que es recull en l'annex I de l'esmentada ordre.
  
6.3. El director territorial de Cultura i Educació a l'àmbit del qual pertanya el centre on els professors declarats acreditats presten serveis, expedirà els documents d'acreditació per a l'exercici de la direcció, tenint en compte el que estableix el número 2 de l'article 2 del Reial Decret 2.192/1995 i d'acord amb el model de l'annex I d'aqueixa disposició.
  
6.4. Conformement estableix l'article 2.1 del Reial Decret 2.192/1995, la possessió de l'acreditació per a l'exercici de la direcció facultarà la persona interessada per a ser candidata a director en els centres docents públics que impartisquen els ensenyaments establits en la Llei Orgànica 1/1990, de 3 d'octubre. Així mateix, l'acreditació permetrà l'assignació com a director, en els termes establits en l'article 20 de la Llei Orgànica 9/1995, de la Participació, l'Avaluació i el Govern dels Centres Docents.
  
Setena. Homologació d'acreditacions expedides per altres administracions
  
7.1. En compliment del que estableix la disposició 13 de l'Ordre de 26 de febrer de 1997, per a declarar acreditats per a l'exercici de la direcció els professors que hagueren obtingut una acreditació expedida per una altra administració educativa, aquests hauran de sol·licitar-ho, adjuntant còpia compulsada d'aquesta, en el termini i llocs establits en la base tercera.
  
7.2 La direcció territorial de Cultura i Educació corresponent, acabat el termini de presentació de sol·licituds, les trametrà a la Direcció General d'Ordenació i Innovació Educativa i Política Lingüística de la Conselleria de Cultura, Educació i Ciència a fi que, una vegada comprovat que les condicions exigides per a l'obtenció de l'acreditació al·legada siguen similars a les establides per l'esmentada Ordre de 16 de febrer de 1997, procedisca a la seua homologació, i considerarà acreditats els professors per a l'exercici de la direcció en l'àmbit de gestió de la Conselleria de Cultura, Educació i Ciència de la Generalitat Valenciana.
  
Vuitena. Recurs
  
Contra aquesta resolució, els interessats podran interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de la seua publicació en el Diari Oficial de la Generalitat Valenciana, i requerirà una comunicació prèvia a l'òrgan que va dictar l'acte impugnat, d'acord amb el que disposa l'article 110.3 de la Llei 30/1992, de 26 de novembre. de Règim Jurídic de les Administracions Públiques i del Procediment Administratiu Comú.
  
València, 9 de novembre de 1998.- El director general de Personal: José Cano Pascual.
  
ANNEX I
  
Model de sol·licitud
  
Convocatòria per a l'acreditació de l'exercici de la direcció, segons la Resolució de 9 de novembre de 1998.
  
Dades personals
  
Cognoms: ... Nom: ...
  
DNI: ... Telèfon de contacte: ...
  
Adreça particular: ...
  
Codi postal: ... Localitat: ...
  
Província: ...
  
Dades professionals
  
Número de registre personal: ...
  
Especialitat d'ingrés en el cos ...
  
Assignatura, àrea, nivell i/o especialitat que imparteix ...
  
Funció directiva. Curs 1998/99 (especifiqueu càrrecs) ...
  
Data de presa de possessió del càrrec indicat ...
  
Centre de destinació curs 1998/99. Definitiu o provisional (indiqueu el que pertoque): ...
  
Codi del centre: ... Telèfon: ... Adreça: ...
  
Localitat: ... Codi postal: ...
  
Província: ...
  
Sol·licite l'obtenció de l'acreditació exigida per a l'exercici de la funció de director, de conformitat amb l'article 19 de la Llei Orgànica 9/1995, d'acord amb el que s'expressa tot seguit:
  
Primera fase
  
Indiqueu amb una X l'apartat pel qual sol·liciteu el reconeixement del requisit exigit en aquesta fase.
  
Formació (apartat 5.1.1 de la convocatòria)
  
Titulacions (apartat 5.1.2 de la convocatòria)
  
Segona fase
  
Indiqueu amb una X per quin concepte sol·liciteu la valoració.
  
Valoració del treball desenvolupat en l'exercici de càrrec unipersonal.
  
Valoració de la tasca docent.
  
... , ... de ... de 1998
  
Signatura del sol·licitant
  
Director territorial de Cultura i Educació de
  
ANNEX II
  
Requisits a què fa referència la primera fase
  
I. Formació específica
  
Certificació de les activitats expedida per l'òrgan convocant on conste la seua durada en hores i el seu contingut, en la forma indicada en l'apartat 5.1.1 de la convocatòria, que acredite fefaentment el reconeixement d'homologació o que es realitza en conveni amb la Conselleria de Cultura, Educació i Ciència, amb el Ministeri d'Educació i Cultura, amb les administracions educatives autonòmiques o amb la universitat.
  
II. Titulació